**Datoplan 2019 / 2020**

29. og 30. august Planleggingsdager. Barnehagen stengt.

9. og 11. september Foreldremøter

Uke 38 Nasjonal brannvernuke

24.september Fotografering (utestemme)

Uke 40 Høstferie på skolen

8. oktober Dugnad

Uke 47 FN-uke Foreldre inviteres til kaffe torsdag 21.november kl.15.00

1. november Østlandske lærerstevne. Alle ansatte på kurs hele dagen. Dette er en av planleggingsdagene våre, barnehagen stengt.

29. november Julegrantenning

5. desember Nissefest

13. desember Lucia

17. desember barnas julebord

23. desember Planleggingsdag (inneklemt dag). Ingen felles planleggingsdag i januar

2. januar Bhg åpner igjen

6. februar Samefolkets dag

11. og 13. februar Vinterleker

28. februar Karneval

Uke 8 Vinterferie på skolen

2. april Påskefrokost

6. mai Dugnad

15.mai Tog + leker

22. mai planleggingsdag (inneklemt)

17. juni Sommerfest for barn og foreldre

3. juli Siste dag før sommerferien

27. juli Barnehagen åpner igjen

Kommentarer til punktene finner dere på neste side.

* Foreldremøter – Vi inviterer til foreldremøter på småbarnshuset og storebarnshuset, hvor vi forteller om hverdagen i barnehagen og våre arbeidsmetoder. *«Barnehagen skal legge til rette for foreldresamarbeid og god dialog med foreldrene. Samarbeidet skal foregå både på individnivå og på gruppenivå…»* Rammeplan for barnehager.
* Brannvernuke – uken fylles opp med brannvernrelaterte aktiviteter. Vi benytter oss av Norsk brannvernforenings materiell for barnehager. Vi skal lære oss hvordan vi skal forholde oss til en eventuell brann og hvordan vi kan forebygge brann. Det vil også bli gjennomført to brannøvelser, og hvis vi er heldige får vi besøk av brannbilen.
* Fotograf – hver høst kommer *Utestemme* og tar portrett, søsken- og gruppebilde av barna våre.
* Dugnad – ansatte og foreldre møtes i barnehagen etter stengetid. Arbeidsoppgavene er varierte, og dere kan skrive dere på liste etter interesse og kompetanse. Vi serverer pølser og kaffe. Vi oppfordrer alle til å stille, det er til stor hjelp for barnehagen. Hvis noen har lyst til å bidra, men ikke har mulighet til å stille på dugnadsettermiddagen, er det bare å ta kontakt med styrer eller avdeling, det er alltid oppgaver som kan utføres på andre tidspunkt.
* FN-uke. Vi jobber med dette hele uken, da med særlig fokus på barns rettigheter. Dere vil også bli invitert til FN-cafè en ettermiddag. «*Alle barnehager skal bygge på verdigrunnlaget som er fastsatt i barnehageloven og internasjonale konvensjoner som Norge har sluttet seg til, slik som FN`s konvensjon om barns rettigheter»* Rammeplan for barnehager. I år har vi valgt å markere FNs internasjonale barnedag.
* Julegrantenning – Når mørket faller på tenner vi grana i barnehagen. Foreldre, besteforeldre, naboer inviteres til første snev av julestemning. Vi byr på gløgg og litt underholdning.
* Nissefest – barnehagen fylles opp av små og store nisser. Vi spiser grøt og koser oss, og håper på besøk av den ekte nissen.
* Lucia – dere inviteres til en stemningsfull morgenstund i barnehagen med sang, gløgg og lussekatter. Vi er ute, så kle dere godt!
* Barnas julebord – kan de voksne, kan barna!
* Barnehagen er stengt i hele romjula. Legg merke til at i år har vi lagt planleggingsdagen til lille julaften siden den er inneklemt. Det blir ikke planleggingsdag i starten av januar slik de andre barnehagene har.
* Samefolkets dag – markeres på avdelingen i barnehagetiden. Her er det ingenting dere som foreldre må tenke på. «*Barnehagen skal synliggjøre samisk kultur og bidra til at barna kan utvikle respekt og fellesskapsfølelse for det samiske mangfoldet»* Rammeplan for barnehager
* Vinterleker – hvert år har vi våre egne vinterleker, på mesterskaps vis. Vi legger til rette for ulike aktiviteter ute, med fokus på bevegelsesglede, lagfølelse og mestring. Det blir flagg, heiing, musikk, matbod og selvsagt medaljer. Pass på at barna har klær etter vær!

«*Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger»* Rammeplan for barnehager

* Karneval – vi kler oss ut og lager fest, og det blir aktiviteter på tvers av avdelingene. Karneval og fastelavn markerer starten på fasten, og har lang tradisjon i flere religioner og kulturer. «*Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi»* Rammeplan for barnehager.
* Påskefrokost – dere inviteres til frokost på avdelingen. *«Barnehagen skal bidra til at barna får kjennskap til grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen».* Rammeplan for barnehager
* 16. mai – i regi av skolen går vi i tog i nærmiljøet sammen med de andre barnehagene. De av dere som har lyst / mulighet til å være med, er hjertelig velkommen. Etter toget blir det leker i barnehagen etterfulgt av is og pølser. Husk flagg denne dagen! «*Barnehagen skal bidra til at barna får forståelse for og slutter opp om demokratiske verdier og normer som ligger til grunn for det samfunnet vi har i dag.»* Rammeplan for barnehager
* Sommerfest for barn og foreldre – vi samles i barnehagen på ettermiddagen. Vi feirer at alle er blitt ett år eldre, ett år klokere og at veteranene er klare for skolen.